
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 306 

14 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κονδυλίων για τις επιχορηγήσεις των 
επενδυτικών σχεδίων, τις επιδοτήσεις χρηματοδοτικής 
μίσθωσης εξοπλισμού και τις επιδοτήσεις του κόστους 
της δημιουργούμενης απασχόλησης, του έτους 2006, 
σύμφωνα με την περίπτωση α' της παρ. 13 του άρθρου 


7 του ν. 3299/2004. 1 

Συγκρότηση Οργανωτικής Επιτροπής για τη διοργά¬ 
νωση της Διεθνούς Διάσκεψης του Ο.Ο.Σ.Α. στην 

Αθήνα. 2 

Συγκρότηση Ομάδας Στήριξης για την εφαρμογή του 
προγράμματος «ΠΟΛΙΤΕΙΑ» στο Υπουργείο Εθνικής 
Παιδείας και Θρησκευμάτων (ΥΠ.Ε.Π.Θ.). 3 


Μεταβίβαση αρμοδιοτήτων του Υπουργού Απασχό¬ 
λησης και Κοινωνικής Προστασίας Σ. Τσιτουρίδη 
στο Γενικό Γραμματέα Δ. Κωστόπουλο, στους Γε¬ 
νικούς Διευθυντές και στους Διευθυντές και Τμη- 
ματάρχες της Γ.Γ.Κ.Α. του Υπουργείου Απασχό¬ 


λησης και Κοινωνικής Προστασίας. 4 

Καθιέρωση υπερωριακής απασχόλησης υπαλλήλων 
της Κεντρικής Υπηρεσίας του Ταμείου Χρηματο- 
δοτήσεως Δικαστικών Κτιρίων (ΤΑ.Χ.ΔΙ.Κ.), έτους 

2006. 5 

Αντικατάσταση τακτικού και αναπληρωματικού 
μέλους ΣΧΟΠ Υπουργείου Αιγαίου και Νησιωτικής 
Πολιτικής Επαρχείου Καλύμνου. 6 


Α ΠΟΦΑΣΕΙ Σ 

Αριθμ.9603 (1) 


Καθορισμός κονδυλίων για τις επιχορηγήσεις των επεν¬ 
δυτικών σχεδίων, τις επιδοτήσεις χρηματοδοτικής μί¬ 
σθωσης εξοπλισμού και τις επιδοτήσεις του κόστους 
της δημιουργούμενης απασχόλησης, του έτους 2006, 
σύμφωνα με την περίπτωση α' της παρ. 13 του άρ¬ 
θρου 7 του ν.3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 3299/2004 (Φ.Ε.Κ. 261/Α'/3.12.2004) 
«Κίνητρα Ιδιωτικών Επενδύσεων για την Οικονομική Ανά¬ 


πτυξη και την Περιφερειακή Σύγκλιση» και ειδικότερα 
την περ. α' της παρ. 13 του άρθρου 7, αυτού. 

2. Τις διατάξεις του ν. 2996/2002 (Φ.Ε.Κ. 62/Α'/28.3.2002) 
«Ελληνικό σχέδιο οικονομικής ανασυγκρότησης των 
Βαλκανίων». 

3. Το άρθρο 90 του «Κώδικα για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (ΦΕΚ Α' 98). 

4. Τις διατάξεις του π.δ. 121/2004 (Φ.Ε.Κ. 84/Α'/10.3.2004) 
«Διορισμός Υπουργών και Υφυπουργών». 

5. Τις διατάξεις του π.δ.178/2000 (Φ.Ε.Κ. 165/Α'/14.7.2000) 
«Περί Οργανισμού του Υπουργείου Εθνικής Οικονομί¬ 
ας». 

6. Το π.δ. 81/31.10.2001 (Φ.Ε.Κ. 57/τ.Α'/21.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

7. Την υπ’ αριθμ. 37930/ΔΙΟΕ/1264/14.10.2005 (Φ.Ε.Κ.1432/ 
τ.Β'/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών». 

8. Την υπ’ αριθμ. 31645/2004 (Φ.Ε.Κ. 1205/τ. Β'/5.8.2004) 
απόφαση του Υπουργού Εθνικής Οικονομίας «Καθορι¬ 
σμός των χωρών εφαρμογής των κινήτρων και των πε¬ 
ριοχών τους, καθώς και του κατά περίπτωση ανωτάτου 
και κατωτάτου επιχορηγούμενου ύψους παραγωγικών 
επενδύσεων της § 2 του άρθρου 3 του ν. 2601/1998 και 
των παρεκκλίσεων της § 2 του άρθρου 5 του ν. 2996/ 
2002», όπως αυτή διατηρήθηκε σε ισχύ σύμφωνα με 
το άρθρο 12 § 2 εδάφιο α του ν. 3299/2004, αποφασί¬ 
ζουμε: 

Άρθρο 1 

α. Σύμφωνα με το εδάφιο α της παρ. 13 του άρθρου 
7 του ν. 3299/2004, το συνολικό ποσό για τις επιχο¬ 
ρηγήσεις των επενδυτικών σχεδίων, τις επιδοτήσεις 
χρηματοδοτικής μίσθωσης εξοπλισμού και τις επιδοτή¬ 
σεις του κόστους της δημιουργούμενης απασχόλησης 
καθορίζεται για το έτος 2006 στο ύψος των επτακοσίων 
είκοσι εκατομμυρίων (720.000.000) ευρώ. 

β. Η κατανομή των πόρων της προηγούμενης παρα¬ 
γράφου (α) μεταξύ του Υπουργού Οικονομίας & Οικο¬ 
νομικών και των Γ ενικών Γ ραμματέων των Περιφερειών, 
οι οποίοι εκδίδουν αποφάσεις υπαγωγής επενδυτικών 

σχεδίων, σύμφωνα με τις περιπτώσεις α και β, της παρ. 
11 του άρθρου 7 του ν. 3299/2004, είναι η ακόλουθη: 


Α. Υπουργός Οικονομίας & 0ικονομικών400.000.000. 
Β. Γενικοί Γραμματείς Περιφερειών 

1. Ανατολικής Μακεδονίας-Οράκης 

38.000.000 

2. Ηπείρου 

40.000.000 

3. Νήσων Βορείου Αιγαίου 

13.000.000 

4. Δυτικής Μακεδονίας 

10.000.000 

5. Κεντρικής Μακεδονίας 

45.000.000 

6. Δυτικής Ελλάδος 

23.000.000 

7. Στερεός Ελλάδας 

22.000.000 

8. Πελοποννήσου 

12.000.000 

9. Νοτίου Αιγαίου 

22.000.000 

- Δωδεκανήσου 

12.000.000 

- Σύρου 

10.000.000 

10. Κρήτης 

40.000.000 

11. Ιονίων Νήσων 

15.000.000 

12. Θεσσαλίας 

25.000.000 

13. Αττικής 

15.000.000 

ΣΥΝΟΛΟ (Α + Β): 

720.000.000 

Ποσό ύψους 5.000.000 ευρώ, από τα συνολικά κονδύ- 


λια του Υπουργού Οικονομίας και Οικονομικών, διατίθε¬ 
ται για την περίπτωση δικαίωσης επιχειρήσεων κατόπιν 
άσκησης διοικητικής προσφυγής. 

Αρθρο 2 

Το ποσό των επιχορηγήσεων για τα επενδυτικά σχέ¬ 
δια που θα εγκριθούν με αποφάσεις του Υπουργού και 
του Υφυπουργού Οικονομίας και Οικονομικών κατά το 
έτος 2006, σύμφωνα με τις διατάξεις του ν. 2601/1998, 
στις οποίες παραπέμπει το άρθρο 6 του ν. 2996/2002 
(Ελληνικό σχέδιο οικονομικής ανασυγκρότησης των 
Βαλκανίων - Ε.Σ.Ο.Α.Β.) και σε συνδυασμό με το άρθρο 
12, παρ. 10 του ν. 3299/2004, συναρτάται με το αναγρα¬ 
φόμενο στην υπ' αριθμ. 8350/3.3.2005 όμοια απόφαση, 
μετά την αφαίρεση των επιχορηγήσεων για τις επενδύ¬ 
σεις που έχουν ήδη εγκριθεί κατά το έτος 2005. 

Αρθρο 3 

1. Από τις διατάξεις της παρούσας απόφασης εκτιμά- 
ται ότι θα προκύψει δαπάνη ύψους ενενήντα εκατομμυ¬ 
ρίων (90.000.000) ευρώ εις βάρος του Προϋπολογισμού 
Δημοσίων Επενδύσεων. 

2. Για τα επόμενα οικονομικά έτη θα προκύψει δα¬ 
πάνη ύψους μέχρι εξακοσίων τριάντα εκατομμυρίων, 
(630.000.000) € που θα καλυφθεί από την ετήσια πί¬ 
στωση που εγγράφεται στον Προϋπολογισμό Δημοσίων 
Επενδύσεων για τις επιχορηγήσεις και τις λοιπές κατη¬ 
γορίες ενισχύσεων των Ιδιωτικών Επενδύσεων. 

Αρθρο 4 

1. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 


Αριθμ. Β 267/297 (2) 

Συγκρότηση Οργανωτικής Επιτροπής για τη διοργάνω¬ 
ση της Διεθνούς Διάσκεψης του Ο.Ο.Σ.Α. στην Αθή¬ 
να. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τις διατάξεις του άρθρου 6 παρ. 2 του ν. 2556/1993. 

3. Τις διατάξεις του π.δ.229/1986 (ΦΕΚ 96/Α/1986) «Σύ¬ 
σταση και Οργάνωση της Γενικής Γραμματείας Βιομη¬ 
χανίας», του π.δ. 396/1989 (ΦΕΚ 172/Α/1989) «Οργανισμός 
της Γ ενικής Γ ραμματείας Βιομηχανίας», του π.δ.189/1995 
(ΦΕΚ 99/Α/1995) «Συμπλήρωση και τροποποίηση του π.δ. 
396/1989». 

4. Τις διατάξεις του π.δ. 27/1996 (ΦΕΚ 19/Α/1996) «Συγ¬ 
χωνεύσεις των Υπουργείων Τουρισμού, Βιομηχανίας 
Ενέργειας και Τεχνολογίας και Εμπορίου στο Υπουργείο 
Ανάπτυξης» και του π.δ. 122/2004 (ΦΕΚ 85/Α/17.3.2004) 
«Ανασύσταση του Υπουργείου Τουρισμού». 

5. Το π.δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

6 Την ανάγκη συγκρότησης Οργανωτικής Επιτροπής 
για τη διοργάνωση της Διεθνούς Διάσκεψης του Ο.Ο.Σ.Α. 
στην Αθήνα, αποφασίζουμε: 

1. Συγκροτούμε τη Οργανωτική Επιτροπή για τη δι¬ 
οργάνωση της Διεθνούς Διάσκεψης του Ο.Ο.Σ.Α. στην 
Αθήνα ως ακολούθως: 

- Παπαδόπουλος Σπυρίδων, 

Γ ενικός Γ ραμματέας Βιομηχανίας, Πρόεδρος 

- Πατίρης Ιωάννης, Διευθυντής Γ.Γ.Β., Αντιπρόεδρος 

- Μανασής Βασίλειος, Τμηματάρχης Γ.Γ.Β., Μέλος 

Αγγελάτου Θηρεσία, Διπλωματική 

Σύμβουλος του Υπουργού Ανάπτυξης, Μέλος 

- Κωττάκης Ιωάννης, υπάλληλος Γ.Γ.Β., Μέλος 


- Ρέκκας Τιμόθεος, υπάλληλος Γ.Γ.Β., Μέλος 

- Τ σάκα Αθηνά, υπάλληλος Γ.Γ.Β., Μέλος 

- Ζαφραντζάς Ευστάθιος, Μέλος 

- Τσιάτσιος Παναγιώτης, Μέλος 


2. Γ ραμματέας της Επιτροπής ορίζεται η Σολωμού 
Ευαγγελία, υπάλληλος της Γ.Γ.Β. 

3. Έργο της Επιτροπής είναι η Μελέτη και ο Συντονι¬ 
σμός των απαραίτητων εργασιών και η αντιμετώπιση 
όλων των θεμάτων που σχετίζονται με τη διοργάνωση 
της Διεθνούς Διάσκεψης του Ο.Ο.Σ.Α. στην Αθήνα. 

4. Η Επιτροπή θα συνεδριάζει δύο φορές το μήνα 
εκτός κανονικού ωραρίου. 

5. Η ισχύς της παρούσης ορίζεται έως το τέλος Νο¬ 
εμβρίου 2006. 

6. Με νεότερη απόφαση θα καθορισθεί η αμοιβή του 
Προέδρου, του αντιπροέδρου, των μελών και της γραμ- 
ματέως της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3613 


Αριθμ.22827/ΣΤ5 (3) 

Συγκρότηση Ομάδας Στήριξης για την εφαρμογή του 
προγράμματος «ΠΟΛΙΤΕΙΑ» στο Υπουργείο Εθνικής 
Παιδείας και Θρησκευμάτων (ΥΠ.Ε.Π.Θ.). 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις: 

α. της αριθ. 15453/5.8.2005 απόφασης των Υπουργών 
Οικονομίας και Οικονομικών και Εσωτερικών Δημόσιας 
Διοίκησης και Αποκέντρωσης «Κανονισμός Εφαρμογής 
Προγράμματος «ΠΟΛΙΤΕΙΑ» και ιδιαίτερα του άρθρου 3 
(ΦΕΚ 1120 Β'). 

β. του άρθρου 4 του ν. 2880/2001 «Πρόγραμμα «Πολι¬ 
τεία» για τη μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις» (ΦΕΚ 9 Α') 
όπως αντικαταστάθηκε με το άρθρο 17 του ν. 3345/2005 
(ΦΕΚ 138 Α'). 

γ. της παρ. 18 του άρθρου 18 του ν. 2503/1997 (ΦΕΚ 
107 Α') «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

δ. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 
Α/22.4.2005). 

2) Την πράξη με αριθμ. 8/6.4.2005 του Υπουργικού 
Συμβουλίου με θέμα «Εγκριση του Προγράμματος «ΠΟ¬ 
ΛΙΤΕΙΑ» για την τριετία 2005-2007». 

3) Την ανάγκη σύνδεσης των Προγραμμάτων «ΠΟΛΙ¬ 
ΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» με στόχο τη 
μεταρρύθμιση και τον εκσυγχρονισμό της Δημόσιας 
Διοίκησης και τη διοικητική σύγκλισή της με τα κράτη- 
μέλη της Ευρωπαϊκής Ένωσης. 

4) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, καθόσον η σχετική δαπάνη θα 
προκύψει από τον καθορισμό της αποζημίωσης των 
μελών της Ομάδας Στήριξης. 

5) Την ανάγκη προώθησης του Προγράμματος «ΠΟ¬ 
ΛΙΤΕΙΑ» στο Υπουργείο Εθνικής Παιδείας και Θρησκευ¬ 
μάτων, αποφασίζουμε: 

Α. Συγκροτούμε στο Υπουργείο Εθνικής Παιδείας και 
Θρησκευμάτων (ΥΠ.Ε.Π.Θ.) Ομάδα Στήριξης για την πα¬ 
ρακολούθηση του Προγράμματος «ΠΟΛΙΤΕΙΑ», η οποία 
αποτελείται από (5) πέντε μέλη, τα οποία είναι υπάλλη¬ 
λοι της Κ.Υ. του ΥΠ.Ε.Π.Θ. ή άλλων φορέων του Δημόσιου 
Τομέα ή ιδιώτες που έχουν ειδικές συναφείς γνώσεις. 

- Συντονιστής και υπεύθυνος της Ομάδας Στήριξης 
ορίζεται ο Γρηγόριος Καφετζόπουλος, Προϊστάμενος 
της Γ ενικής Διεύθυνσης Προγραμματισμού. 

- Ο Συντονιστής της Ομάδας έχει την ευθύνη του 
συντονισμού των εργασιών, του καταμερισμού των 
εργασιών στα μέλη της και γενικά της εύρυθμης λει¬ 
τουργίας της. 

- Η Ομάδα συγκαλείται σε τακτά χρονικά διαστήματα 
μετά από πρόσκληση του Συντονιστή και υπευθύνου της 
Ομάδας και εκτάκτως οποτεδήποτε κριθεί αναγκαίο ή 
χρήσιμο από τον υπεύθυνο της Ομάδας. Συνεδριάζει 
στο κεντρικό κτίριο της Κ.Υ. του ΥΠ.Ε.Π.Θ. 

Ορίζουμε ως μέλη της Ομάδας Στήριξης εκτέλεσης 
έργων ή δράσεων του Προγράμματος «ΠΟΛΙΤΕΙΑ» 
στο Υπουργείο Εθνικής Παιδείας και Θρησκευμάτων 
τους: 


1. Καφετζόπουλο Γρηγόριο του Μόσχου, του κλάδου 
ΠΕ2-Τεχνικού, Προϊστάμενο της Γενικής Διεύθυνσης 
Προγραμματισμού. 

2. Κουτρομάνο Κωνσταντίνο του Επαμεινώντα, του 
κλάδου ΠΕΙ Διοικητικού, Προϊστάμενο της Γ ενικής Διεύ¬ 
θυνσης Διοίκησης Πρωτοβάθμιας και Δευτεροβάθμιας 
Εκπαίδευσης. 

3. Μπιλάλη Νικόλαο του Αναστασίου, του κλάδου ΠΕ 
Πληροφορικής, Προϊστάμενο της Διεύθυνσης Λειτουργι¬ 
κών Υποδομών Πληροφορικής και Νέων Τεχνολογιών. 

4. Αντωνιάδη Γεώργιο του Ιωάννη, του κλάδου ΠΕΙ 
Διοικητικού, Προϊστάμενο της Διεύθυνσης Οργάνωσης 
και Απλούστευσης Διαδικασιών. 

5. Πεππέ Αλέξανδρο του Αθανασίου, του κλάδου ΠΕ04 
Φυσικών, Προϊστάμενο του Γραφείου Κοινωνία της Πλη¬ 
ροφορίας. 

Β. Η Ομάδα Στήριξης για την παρακολούθηση του 
Προγράμματος «ΠΟΛΙΤΕΙΑ» στο Υπουργείο Εθνικής 
Παιδείας και Θρησκευμάτων έχει τις ακόλουθες αρ¬ 
μοδιότητες: 

- Την ευθύνη υποβοήθησης των Υπηρεσιών του Υπουρ¬ 
γείου Εθνικής Παιδείας και Θρησκευμάτων (ΥΠ.Ε.Π.Θ.), για 
την παρακολούθηση της πορείας και εξέλιξης των έργων 
και δράσεων, σχετικών με το πρόγραμμα «ΠΟΛΙΤΕΙΑ». 

- Την ευθύνη της συνεργασίας με τους υπεύθυνους 
των έργων και δράσεων (όταν αυτοί δεν είναι μέλη της 
Ομάδας Στήριξης) του Υπουργείου Εθνικής Παιδείας και 
Θρησκευμάτων. 

- Την ευθύνη της συνεργασίας με τους υπεύθυνους 
των οικείων Υποπρογραμμάτων και των αντίστοιχων 
Ομάδων Στήριξης Υποπρογραμμάτων του ΥΠ.ΕΣ.Δ.Δ.Α. 

- Την ευθύνη όλων των αναγκαίων ενεργειών και πα¬ 
ρεμβάσεων για την εκτέλεση των έργων ή δράσεων του 
Υπουργείου Εθνικής Παιδείας και Θρησκευμάτων που 
έχουν ενταχθεί στο Πρόγραμμα «ΠΟΛΙΤΕΙΑ». 

- Την εξέταση της συνέργειας και διαλειτουργικότη- 
τας των έργων ή δράσεων του Προγράμματος «ΠΟΛΙ¬ 
ΤΕΙΑ», με έργα και δράσεις του Υπουργείου, που εκτε- 
λούνται μέσω άλλων προγραμμάτων, όπως η «Κοινωνία 
της Πληροφορίας». 

Γ. Για την αμοιβή των μελών της Ομάδας Στήριξης 
του Προγράμματος «ΠΟΛΙΤΕΙΑ» στο Υπουργείο Εθνικής 
Παιδείας και Θρησκευμάτων εφαρμόζονται οι διατά¬ 
ξεις της παρ. 18 του άρθρου 18 του Ν. 2503/1997 και η 
αποζημίωσή της βαρύνει τον προϋπολογισμό του Προ¬ 
γράμματος «ΠΟΛΙΤΕΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2006 

Ο Γ ενικός Γ ραμματέας 

ΑΝΔΡΕΑΣ ΚΑΡΑΜΑΝΟΣ 

-♦- 

Αριθμ.Φ.80000/οικ.5079/304 (4) 

Μεταβίβαση αρμοδιοτήτων του Υπουργού Απασχόλη¬ 
σης και Κοινωνικής Προστασίας Σ. Τσιτουρίδη στο 
Γ ενικό Γ ραμματέα Δ. Κωστόπουλο, στους Γ ενικούς 
Διευθυντές και στους Διευθυντές και Τμηματάρχες 
της Γ.Γ.Κ.Α. του Υπουργείου Απασχόλησης και Κοι¬ 
νωνικής Προστασίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 54 του π.δ/τος 63/2005 (Α 98) «Κωδι- 

κοποίηση της Νομοθεσίας για την Κυβέρνηση και τα 
Κυβερνητικά Όργανα». 

2. Το π.δ/μα 213/1992 «Οργανισμός της Γεν. Γραμ. Κοιν. 
Ασφαλίσεων» (Α 102). 

3. Τα άρθρα 32 & 36 του ν. 2676/1999 (Α' 1) «Οργανωτική 
και λειτουργική αναδιάρθρωση των Φορέων Κοινωνικής 
Ασφάλισης και άλλες διατάξεις». 

4. Το άρθρο 7 του ν. 3029/2002 (Α 160) «Μεταρρύθμιση 
Συστήματος Κοινωνικής Ασφάλισης». 

5. Την Υ1/10.3.2004 (Β 513) Απόφαση του Πρωθυπουρ¬ 
γού «Μεταβολή τίτλων Υπουργείων και καθορισμός της 
σειράς τάξης των Υπουργείων». 

6. Το π.δ/μα 33/2006 (Α 35) «Διορισμός μελών της 
Κυβέρνησης και Υφυπουργών». 

7. Το άρθρο 90 του π.δ/τος 63/2005 (Α 98) και το 
γεγονός ότι από την παρούσα απόφαση δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Αρθρο 1 

Στο Γ ενικό Γ ραμματέα της Γ ενικής Γ ραμματείας Κοι¬ 
νωνικών Ασφαλίσεων Δ. Κωστόπουλο, του Υπουργείου 
Απασχόλησης και Κοινωνικής Προστασίας μεταβιβά¬ 
ζουμε τις αρμοδιότητες των Διευθύνσεων που συγκρο¬ 
τούν τις Γενικές Διευθύνσεις Κοινωνικής Ασφάλισης 
και Διοικητικής Υποστήριξης εκτός της Δ/νσης ΠΣΕΑ 
και της Υπηρεσίας Ελέγχου Δαπανών Υγείας Φορέων 
Κοινωνικής Ασφάλισης (ΥΠ.Ε.Δ.Υ.Φ.Κ.Α.) 

Αρθρο 2 

Από τις αρμοδιότητες που αναθέτουμε με το προ¬ 
ηγούμενο άρθρο στο Γενικό Γραμματέα της Γ.Γ.Κ.Α. 
εξαιρούνται: 

α) Η χάραξη και η ευθύνη διαμόρφωσης της πολιτικής 
του Υπουργείου. 

β) Η άσκηση της γενικής εποπτείας των Ασφαλιστι¬ 
κών Οργανισμών αρμοδιότητας Γενικής Γραμματείας 
Κοινωνικών Ασφαλίσεων. 

γ) Η νομοθετική πρωτοβουλία, οι κοινοβουλευτικές 
αρμοδιότητες, η έκδοση Προεδρικών Διαταγμάτων και 
Υπουργικών Αποφάσεων, καθώς και οι αποφάσεις σύ¬ 
ναψης συμβάσεων όπου απαιτείται η σύμπραξη πλέον 
του ενός Υπουργού. 

δ) Η σύνθεση, συγκρότηση και ανασύνθεση των Δι¬ 
οικητικών Συμβουλίων Ασφαλιστικών Οργανισμών που 
εποπτεύονται από το Υπουργείο Απασχόλησης και Κοι¬ 
νωνικής Προστασίας (Γενική Γραμματεία Κοινωνικών 
Ασφαλίσεων), καθώς και η σύσταση - συγκρότηση των 
Υπηρεσιακών Συμβουλίων, των Ομάδων Εργασίας και 
Επιτροπών της Γ ενικής Γ ραμματείας Κοινωνικών Ασφα¬ 
λίσεων και των Ασφαλιστικών Οργανισμών. 

ε) Οι αποφάσεις που αφορούν εγκρίσεις δαπανών για 
τη Γ ενική Γ ραμματεία Κοινωνικών Ασφαλίσεων και των 
Ασφαλιστικών Οργανισμών άνω των 500.000 €. 

στ) Η αποδέσμευση ποσών για πώληση και αγορά 
μετοχών και ακινήτων. 

ζ) Οι αποφάσεις έγκρισης αγοράς μηχανογραφικού 
εξοπλισμού από τη Γενική Γραμματεία Κοινωνικών 
Ασφαλίσεων, τους Ασφαλιστικούς Οργανισμούς και το 
ΚΗΥΚΥ για ποσά ανώτερα των 45.000€. 

η) Οι αποφάσεις έγκρισης ποσών από το Λ.Β.Κ.Α. άνω 
των 15.000€ και κάθε είδους αποφάσεις ανάθεσης έργου 
που επιβαρύνουν το Λογαριασμό. 


θ) Ο προγραμματισμός προσλήψεων προσωπικού για 
τη Γ.Γ.Κ.Α. και τους Ασφαλιστικούς Οργανισμούς. 

ι) Οι εγκρίσεις προϋπολογισμών Ασφαλιστικών Οργα¬ 
νισμών που εμφανίζουν έλλειμα, καθώς και των επιχο¬ 
ρηγούμενων από τον Κρατικό Προϋπολογισμό. 

ια) Οι εντολές ελέγχου και καταγγελιών που αφορούν 
τη Γ ενική Γ ραμματεία Κοινωνικών Ασφαλίσεων και τους 
Ασφαλιστικούς Οργανισμούς. 

Αρθρο 3 

1. Μεταβιβάζουμε στους Γ ενικούς Διευθυντές της Γ ε¬ 
νικής Γ ραμματείας Κοινωνικών Ασφαλίσεων το δικαίω¬ 
μα να υπογράφουν τα παρακάτω θέματα στον τομέα 
αρμοδιότητάς τους. 

Α. Γ ενικά θέματα: 

1. Την έκδοση ερμηνευτικών εγκυκλίων για την εφαρ¬ 
μογή της κείμενης νομοθεσίας. 

2. Τις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων 
ή παραλείψεων υπηρεσιακών οργάνων της Γ.Γ.Κ.Α. 

3. Τις απαντήσεις σε ερωτήματα Ν.Π.Δ.Δ. υπηρεσιών 
ή πολιτών, εφόσον δεν έχουν λυθεί από τη νομολογία. 

4. Τ ις απαντήσεις-αντικρούσεις σε προσφυγές ενώπιον 
των δικαστηρίων. 

5. Τ ις απαντήσεις σε αιτήματα πολιτών, σωματείων 
κλπ. αρμοδιότητας περισσότερων διευθύνσεων που 
αφορούν τον τομέα ευθύνης τους. 

6. Τον ορισμό υπαλλήλων με οποιαδήποτε σχέση ερ¬ 
γασίας για παρακολούθηση, χωρίς εκπαιδευτική άδεια, 
συνεδρίων, σεμιναρίων και εκπαιδευτικών προγραμμά¬ 
των στο εσωτερικό. 

7. Την παραπομπή θεμάτων σε άλλες δημόσιες αρχές 
ή υπηρεσίες για γνωμοδότηση ή μελέτη. 

Β. Ο Γενικός Δ/ντής Διοικητικής Υποστήριξης, πέραν 
από τις αρμοδιότητες της παρ. Α έχει δικαίωμα υπο¬ 
γραφής και στα παρακάτω θέματα: 

1. Έγκριση τροποποίησης προϋπολογισμών Φορέ¬ 
ων Κοινωνικής Ασφάλισης για ποσά από 1.000.001 
- 5.000.000 €. 

2. Τον καταλογισμό στους υπολόγους διαχείρισης κάθε 
υλικού και μηχαν/κού εξοπλισμού. 

3. Την κύρωση πινάκων προακτέων. 

4. Τ ις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ως πειθαρχικός προ¬ 
ϊστάμενος, σύμφωνα με τις διατάξεις του ν.2683/99. 

5. Την απ’ ευθείας ανάθεση ή την προκήρυξη πρόχει¬ 
ρων διαγωνισμών, τις αποφάσεις κατακύρωσης αποτε¬ 
λεσμάτων, καθώς και κάθε σχετική με το θέμα απόφαση 
μέχρι του ποσού του πρόχειρου διαγωνισμού. 

6. Τη διάθεση χρήσης μηχανημάτων, εργαλείων και 
υλικών στις υπηρεσίες της Γ.Γ.Κ.Α. και στους Οργανι¬ 
σμούς Κοινωνικής Ασφάλισης. 

7. Την ανάληψη και διάθεση πιστώσεων, αναγνώριση 
δαπανών, έκδοση και παράταση του χρόνου απόδοσης 
των χρηματικών ενταλμάτων του Κρατικού Προϋπολο¬ 
γισμού ποσού από 15.001 € μέχρι 45.000 € και Λ.Β.Κ.Α. 
από 3.001 μέχρι 5.000 €. 

8. Τ ις αποφάσεις έγκρισης και ανάθεσης αγοράς μη¬ 
χανογραφικού εξοπλισμού από τη Γ ενική Γ ραμματεία 
Κοινωνικών Ασφαλίσεων και τους Ασφαλιστικούς Ορ¬ 
γανισμούς μέχρι του ποσού που ισχύει κάθε φορά για 
την προμήθεια ειδών με πρόχειρο διαγωνισμό. 

9. Τη σύναψη Συμβάσεων προμηθειών και εκτέλεση 
εργασιών ποσού από 15.001 € μέχρι 45.000 €. 

10. Τη συγκρότηση - ορισμός μελών Επιτροπών προ¬ 
μηθειών και παραλαβών της Γ.Γ.Κ.Α. 

11. Τις αποφάσεις χορήγησης κάθε είδους αδειών με ή 
χωρίς αποδοχές στους προϊσταμένους Δ/νσεων. 

12. Έγκριση εγκατάστασης και μεταφοράς τηλεφω¬ 
νικών συνδέσεων στους Ασφαλιστικούς Οργανισμούς 
από 3.001 € έως 6.000 € 

Αρθρο 4 

Μεταβιβάζουμε στους Δ/ντές της Γ.Γ.Κ.Α. το δικαίωμα 
να υπογράφουν τα παρακάτω θέματα: 

1) Κατανομή του προσωπικού στα τμήματα της δι¬ 
εύθυνσης που προΐστανται, εκτός των προϊσταμένων 
τμημάτων και γραφείων. 

2) Παροχή οδηγιών για την εφαρμογή της νομοθεσίας 
του αντικειμένου τους. 

3) Παροχή πληροφοριών σε αιτήσεις ακύρωσης ή προ¬ 
σφυγής στο Συμβούλιο της Επικράτειας ή στα αρμόδια 
Διοικητικά Δικαστήρια. 

4) Παροχή πληροφοριών στη Νομική Υπηρεσία σε 
αγωγές ή αιτήσεις αναγνώρισης απαιτήσεων κατά του 
δημοσίου ή συμβιβασμού με αυτό. 

5) Υπογραφή εγγράφων και πράξεων που εκδίδονται 
σε εκτέλεση υπουργικών αποφάσεων. 

6) Απαντήσεις στα αιτήματα πολιτών και οργανώσεων 
επί θεμάτων που έχει απαντήσει ή έχει λάβει θέση η 
πολιτική ηγεσία. 

7) Χορήγηση κανονικών αδειών στους υπαλλήλους 
της Δ/νσης. 

8) Πράξεις για θέσεις εγγράφων στο αρχείο για θέ¬ 
ματα αρμοδιότητας περισσοτέρων τμημάτων, καθώς 
και έγκριση για χορήγηση αντιγράφων των εγγράφων 
αυτών, συμπεριλαμβανομένης και της έγκρισης και γνω¬ 
στοποίησης διοικητικών εγγράφων. 

9) Υπογραφή εγγράφων που αναφέρονται γενικά σε 
θέματα τρέχουσας υπηρεσιακής φύσης ή στην εκτέλε¬ 
ση δικαστικής απόφασης, ή σε θέματα που έχει γνω- 
μοδοτήσει το αρμόδιο συλλογικό όργανο, εκτός των 
περιπτώσεων ειδικής εξουσιοδότησης άλλου οργάνου 
με την παρούσα απόφαση. 

10) Πρόταση έκδοσης εντολών προς υπαλλήλους των 
Δ/νσεών τους για εκτέλεση υπηρεσίας εκτός έδρας. 

11) Απαντήσεις σε ερωτήματα υπηρεσιών και Οργανι¬ 
σμών Κοινωνικής Ασφάλισης σχετικά με την εφαρμογή 
της νομοθεσίας τους. 

12) Απαντήσεις σε αιτήματα ασφαλισμένων ή συνδι¬ 
καλιστικών οργανώσεων. 

13) Παραπομπή στο Συμβούλιο Κοινωνικής Ασφάλισης 
αιτήσεων ή προτάσεων των ασφαλιστικών οργανισμών 
για τροποποίηση της νομοθεσίας τους, καθώς και αι¬ 
τήσεων για επίλυση αμφισβητήσεων. 

14) Πληροφορίες σε αρμόδιες υπηρεσίες του Δημο¬ 
σίου σε φυσικά ή νομικά πρόσωπα στο εσωτερικό ή 
το εξωτερικό για θέματα σχετικά με αντικείμενο της 
διεύθυνσης. 

15) Απαντήσεις σε ανεξάρτητες αρχές και Ελεγκτικά 
Σώματα. 

Αρθρο 5 

Ειδικότερα, πέραν των αναφερομένων στο προηγού¬ 
μενο άρθρο, μεταβιβάζουμε το δικαίωμα να υπογράφουν 
οι παρακάτω Δ/ντές, ως εξής: 

Α. Ο Δ/ντής της Δ/νσης Οικονομικού: 

1. Την έγκριση τροποποίησης προϋπολογισμού Φορέ¬ 


ων Κοινωνικής Ασφάλισης για ποσά από 100.001€ μέχρι 
1 . 000.000 €. 

2. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμά¬ 
των ποσού από 8.000 € μέχρι 15.000 € και για το Λ.Β.Κ.Α. 
μέχρι 3.000 €. 

3. Την έγκριση και αναγνώριση δαπάνης, ανεξαρτήτως 
ποσού σε εκτέλεση δικαστικής απόφασης ή δαπάνης 
ποσού που νόμιμα έχει εκκαθαριστεί. 

4. Την εντολή πληρωμής μισθών και άλλων αποδοχών 
των υπαλλήλων της Γ.Γ.Κ.Α. 

5. Πρόταση στο Υπουργείο Οικονομικών για έγκριση 
πίστωσης για διορισμούς, προαγωγές, μεταθέσεις, με¬ 
τατάξεις και λοιπές μεταβολές του προσωπικού. 

6. Τη μίσθωση μεταφορικών μέσων δημόσιας χρή¬ 
σης. 

7. Την εντολή επισκευής μηχανημάτων και επίπλων 
της Γ.Γ.Κ.Α. μέχρι του ποσού που ισχύει κάθε φορά για 
προμήθεια ειδών χωρίς δημόσιο διαγωνισμό. 

8. Την έκδοση χρηματικών ενταλμάτων σε βάρος του 
Λ.Β.Κ.Α. 

9. Την έγκριση παγίων προκαταβολών. 

10. Τη σύναψη συμβάσεων προμηθειών και εκτέλεση 
εργασιών μέχρι του ποσού 15.000 €. 

11. Έγγραφα και εγκυκλίους από Φορείς Κοινωνικής 
Ασφάλισης και άλλες αρχές σχετικά με τη παροχή οδη¬ 
γιών και πληροφοριών σε θέματα κατάρτισης και εκτέ¬ 
λεσης προϋπολογισμού και έκδοσης του βιβλίου του 
Κοινωνικού Προϋπολογισμού, Κοινωνικού Απολογισμού 
και Ακίνητης Περιουσίας. 

12. Οδηγίες προς τους Φορείς Κοινωνικής Ασφάλισης 
και λοιπούς Εποπτευόμενους Φορείς για την εφαρμογή 
του Κεντρικού Λογιστικού Σχεδίου, καθώς και για την 
Οικονομική Οργάνωση και Λογιστική Λειτουργία των 
Φορέων Κοινωνικής Ασφάλισης. 

Β. Ο Δ/ντής της Δ/νσης Διοικητικής Οργάνωσης: 

Έγγραφα προς Υπουργεία, νομικά πρόσωπα, συνδέ¬ 
σμους, επιμελητήρια και συνδικαλιστικές οργανώσεις 
προς υπόδειξη εκπροσώπων για τη συγκρότηση των 
Διοικητικών Συμβουλίων και Επιτροπών των Ασφαλι¬ 
στικών Οργανισμών. 

Γ. Ο Δ/ντής της Δ/νσης Διοίκησης: 

Ι.Έγκριση του ετήσιου προγράμματος κανονικής άδει¬ 
ας των υπαλλήλων της Γ.Γ.Κ.Α. 

2. Ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης των υπαλλήλων της 
Γ.Γ.Κ.Α. και των Ασφαλιστικών Οργανισμών. 

3. Πράξεις λύσης της υπαλληλικής σχέσης λόγω απο¬ 
δοχής παραίτησης και λόγω απόλυσης για τις περι¬ 
πτώσεις του άρθρου 153 του Υπαλληλικού Κώδικα (Ν. 
2683/99) εκτός της περίπτωσης του στοιχείου δ'. 

4. Τα έγγραφα των υπαλλήλων που απευθύνονται στα 
δικαστήρια και αναφέρονται σε ένδικα μέσα που έχουν 
ασκηθεί κατά πράξεων ή παραλήψεων της διοίκησης. 

5. Χορήγηση κάθε είδους αδειών με ή χωρίς αποδο¬ 
χές σε όλους τους υπαλλήλους και τους υπαλλήλους 
με σύμβαση εργασίας ιδ. δικαίου, εκτός των Γενικών 
Δ/ντών και Προϊσταμένων Δ/νσεων. 

6. Έγκριση εγκατάστασης και μεταφοράς τηλεφω¬ 
νικών συνδέσεων στους Ασφαλιστικούς Οργανισμούς 
μέχρι 3.000 €. 

7. Πράξεις μονιμοποίησης και υπηρεσιακής μεταβολής 
των υπαλλήλων της Γ.Γ.Κ.Α. 

8. Τα γενικότερα θέματα σημαιοστολισμού, εθιμοτυ¬ 
πίας δημοσίων εορτών και επισήμων τελετών. 

Δ. Ο Δ/ντής Διακρατικής Ασφάλισης: 

Έγκριση για την εξαίρεση από την εφαρμογή της 
Ελληνικής κοινωνικοασφαλιστικής νομοθεσίας των αλ¬ 
λοδαπών και Ελλήνων που ζητούν τη διατήρηση της 
υπαγωγής τους στο ασφαλιστικό σύστημα άλλου κρά¬ 
τους. 

Άρθρο 6 

Α. Μεταβιβάζουμε στους Τμηματάρχες της Γ.Γ.Κ.Α. το 
δικαίωμα να υπογράφουν τα παρακάτω θέματα: 

1. Απαντήσεις σε αιτήσεις πολιτών, σωματείων ή νομι¬ 
κών προσώπων, χωρίς να αναλαμβάνουν υποχρεώσεις 
ή δεσμεύσεις για το Δημόσιο ή Ν. Πρόσωπο αρμοδιό¬ 
τητας Γ.Γ.Κ.Α. 

2. Παροχή πληροφοριών και στοιχείων που αφορούν 
το αντικείμενο της υπηρεσίας τους, καθώς και διαβί¬ 
βαση εγγράφων. 

3. Μελέτη υπηρεσιακών θεμάτων και προετοιμασία 
επίλυσης υποθέσεων που εκκρεμούν. 

4. Ανακοινώσεις ή κοινοποιήσεις Π.Δ/των ή Υπουργικών 
Αποφάσεων και τα, σε εκτέλεση αυτών, έγγραφα. 

5. Κατάθεση εγγράφων στο αρχείο. 

6. Χορήγηση πιστοποιητικών και βεβαιώσεων σε θέμα¬ 
τα που σύμφωνα με τον Νόμο μπορούν να χορηγηθούν 
από τα στοιχεία που τηρούνται στην Υπηρεσία. 

Β. Στον Τμηματάρχη του Τμήματος Οικονομικής Δι¬ 
οίκησης της Δ/νσης Οικονομικού αναθέτουμε τις εξής 
αρμοδιότητες: 

1. Ανάληψης και διάθεσης πιστώσεων, αναγνώρισης 
δαπανών, έκδοσης και παράτασης χρηματικών ενταλμά¬ 
των ποσού μέχρι και 8.000 € σε εκτέλεση του τακτικού 
προϋπολογισμού. 

2. Πιστοποίησης ή βεβαίωσης καταβαλλόμενων απο¬ 
δοχών προσωπικού για φορολογική ή άλλη νόμιμη χρή¬ 
ση. 

Γ. Στον Τμηματάρχη του Τμήματος Προϋπολογισμού 
Φορέων Κοινωνικής Ασφάλισης της Δ/νσης Οικονομικού 
αναθέτουμε τις εξής αρμοδιότητες: 

Ι.Έγκριση τροποποίησης προϋπολογισμού Φ.Κ.Α. μέχρι 
100.000 € 

2. Τροποποίησης πάγιων προκαταβολών Φ.Κ.Α. μέχρι 
συνολικού ποσού 10.000 € 

3. Χαρακτηρισμού πιστώσεων δεκτικών έκδοσης 
ενταλμάτων προπληρωμής. 

Αρθρο 7 

1. Σε περίπτωση έλλειψης, απουσίας ή κωλύματος των 
Γ ενικών Δ/ντών οι αρμοδιότητες που αναφέρονται στο 
άρθρο 3 της απόφασης αυτής θα ασκούνται από το 
Γ ενικό Γ ραμματέα της Γ.Γ.Κ.Α. 

2. Η κατά τα προηγούμενα άρθρα μεταβίβαση δικαι¬ 
ώματος υπογραφής στους προϊσταμένους Δ/νσεων και 
Τμ/των ισχύει και για τους νόμιμους αναπληρωτές σε 
περίπτωση έλλειψης, απουσίας ή κωλύματος τους. 

Άρθρο 8 

1. Σε κάθε περίπτωση έκδοσης πράξης σύμφωνα με 
τα προηγούμενα άρθρα μνημονεύεται στο προοίμιό της 
η απόφαση αυτή. 

2. Από την ισχύ της απόφασης αυτής, καταργείται 
κάθε προηγούμενη που ρυθμίζει τα ίδια θέματα για τον 
τομέα αρμοδιότητας της Γ ενικής Γ ραμματείας Κοινω¬ 
νικών Ασφαλίσεων. 


Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 3 Μαρτίου 2006 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ.22393 (5) 

Καθιέρωση υπερωριακής απασχόλησης υπαλλήλων της 
Κεντρικής Υπηρεσίας του Ταμείου Χρηματοδοτήσε- 
ως Δικαστικών Κτιρίων (ΤΑ.Χ.ΔΙ.Κ.), έτους 2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

1. Του άρθρου 16 του ν.3205/2003 Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α. μονίμων στελεχών των Ενόπλων Δυνάμεων 
και αντίστοιχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις. 

2. Του άρθρου 1 του ν.1157/1981 «περί καθιερώσεως 
πενθημέρου εβδομαδιαίας εργασίας των Δημοσίων εν 
γένει υπηρεσιών και ρυθμίσεις συναφών θεμάτων και 
τροποποιήσεως διατάξεων ταύτης». 

3. Του ν.δ. 1017/1971 «περί ιδρύσεως ΤΑ.Χ.ΔΙ.Κ.». 

4. Του π.δ. 435/1988 «περί Οργανισμού του ΤΑ.Χ.ΔΙ.Κ.». 

5. Τον Οργανισμό του Υπ. Δικαιοσύνης π.δ.36/2000 
(ΦΕΚ.29Α/2000). 

6. Την αριθμ.56568/28.5.2004 (ΦΕΚ 842/8.6.2004 τ.Β') 
απόφαση του Υπουργού Δικαιοσύνης «Μεταβίβαση 
αρμοδιοτήτων του Υπουργού Δικαιοσύνης στο Γενικό 
Γ ραμματέα,..», όπως τροποποιήθηκε και συμπληρώθηκε 
με τις αριθμ. 82834/25.8.2005 (ΦΕΚ 1304/Β/16.9.2005) και 
101266/24.10.2005 (ΦΕΚ 1490/Β/27.10.2005) όμοιες απο¬ 
φάσεις. 

7. Την απόφαση που έλαβε το ΔΣ του ΤΑ.Χ.ΔΙ.Κ. στην 
994/30.1.2006 (θέμα 11ο) συνεδρίασή του για έγκριση 
υπερωριακής απασχόλησης για το έτος 2006 για είκο¬ 
σι έξι (26) υπαλλήλους που υπηρετούν στην Κεντρική 
Υπηρεσία του ΤΑ.Χ.ΔΙ.Κ. και για σύνολο 7.800 ωρών, ήτοι 
τριακοσίων (300) ωρών για κάθε υπάλληλο. 

8. Την ανάγκη καθιέρωσης απογευματινής υπερωρια- 
κής εργασίας σε (26) υπαλλήλους που υπηρετούν στην 
ΚΎ. του ΤΑ.Χ.ΔΙ.Κ. για την αντιμετώπιση των υπηρεσια¬ 
κών αναγκών του ΤΑ.Χ.ΔΙ.Κ., αποφασίζουμε: 

Εγκρίνουμε την υπερωριακή απασχόληση, για το έτος 
2006, είκοσι έξι (26) υπαλλήλων που υπηρετούν στην 
Κεντρική Υπηρεσία του ΤΑ.Χ.ΔΙ.Κ. και για σύνολο 7.800 
ωρών, ήτοι (300) ώρες για κάθε υπάλληλο. 

Η σχετική δαπάνη θα βαρύνει τον ΚΑΕ 0261 του προϋ¬ 
πολογισμού του ΤΑ.Χ.ΔΙ.Κ., έτους 2006, στον οποίο έχει 
εγγράφει πίστωση ποσού 60.000,00 ευρώ. 

Η απόφαση αυτή ισχύει ένα (1) μήνα πριν τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2006 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

Αριθμ.ΔΔΟ/Φ.101.94/01/2011 (6) 

Αντικατάσταση τακτικού και αναπληρωματικού μέλους 
ΣΧΟΠ Υπουργείου Αιγαίου και Νησιωτικής Πολιτικής 
Επαρχείου Καλύμνου. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του π,δ.63 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα». 

β) Του π.δ. 327/1998 «Σύσταση Συμβουλίου Χωροτα¬ 
ξίας Οικισμού και περιβάλλοντος (ΣΧΟΠ/.ΦΕΚ 

221/Α/1998) όπως τροποποιήθηκε και συμπληρώθηκε με 
το π.δ. 47/2001 (ΦΕΚ 33/Α/2001) και το π.δ. 60/2003 (ΦΕΚ 
60/Α/2003). 

γ) Του π.δ. 1/1986 «Καθορισμός αρμοδιοτήτων Υπ. Αι¬ 
γαίου (ΦΕΚ 1/Α/1986), όπως συμπληρώθηκε με το π.δ. 
326/2000 (ΦΕΚ 267/ Α/2000). 

δ) Των άρθρων 13,14 και 15 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατά¬ 
ξεις» (ΦΕΚ 45/Α). 

2. Την αριθ. ΔΔΟ/Φ. 101.2/1810/2.3.2001 (ΦΕΚ 252/ 
Β/9.3.2001) απόφαση μας σχετικά με τη σύσταση ΣΧΟΠ 
Υπ. Αιγαίου στο Επαρχείο Καλύμνου. 

3. Την αριθ. ΔΔΟ/Φ. 101.94/01/651/21.1.2005 (ΦΕΚ 97/Τεύ¬ 
χος Β/2005) απόφαση μας σχετικά με τον «Ορισμό με¬ 


λών ΣΧΟΠ Υπουργείου Αιγαίου και Νησιωτικής Πολιτικής 
Επαρχείου Καλύμνου για διετία 2005-2006» (διόρθωση 
σφάλματος ΦΕΚ 259/Β/2005), όπως τροποποιήθηκε με 
την αριθ. πρωτ. ΔΔΟ/Φ. 101.94/01/11414/8.12.2005 (ΦΕΚ 
1799/Β'/05) όμοια απόφασή μας. 

4. Το γεγονός ότι το τακτικό μέλος του παραπάνω 
οργάνου Καλλιόπη Κουρεπίνη απουσιάζει με άδεια μη¬ 
τρότητας. 

5. Την ανάγκη στελέχωσης του εν λόγω οργάνου από 
αρχιτέκτονες μηχανικούς που υπηρετούν στην έδρα 
του, αποφασίζουμε: 

1. Αντικαθιστούμε το τακτικό μέλος του Συμβουλίου 
Χωροταξίας, Οικισμού και Περιβάλλοντος (ΣΧΟΠ) Υπουρ¬ 
γείου Αιγαίου και Νησιωτικής Πολιτικής Επαρχείου Κα¬ 
λύμνου Καλλιόπη Κουρεπίνη από τον μόνιμο υπάλληλο 
του Επαρχείου Καλύμνου Εμμανουήλ Γερακιό, Κλάδου 
ΠΕ Αρχιτεκτόνων Μηχανικών, με βαθμό Δ', αναπληρού- 
μενο από την Καλλιόπη Κουρεπίνη, μόνιμη υπάλληλο του 
Δήμου Λέρου, του ιδίου Κλάδου και βαθμού. 

2. Η αριθ. ΔΔΟ/Φ. 101.94/01/11414/8.5.2005 (ΦΕΚ 1799/ 
Β/2005) απόφασή μας παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 1 Μαρτίου 2006 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΰϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή εύ-Γοππ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊηΙβΓΠβΙ : ΙιΙ1ρ://νννννν.Θΐ.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβτπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

I ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ://νννννν.ε(.αΓ - θ-γπθΜ: ννεΗιπ35ίθΓ@θ1.αΓ 

